**200908**

**Сіздің ең ұлы ісіңіз – бұл, мінажат ету**

 ***«Әділ адамдардың Құдайға сиынуларының күші орасан зор.»***

***(Жақыптың хаты 5:16)***

Көп нәрсе жасай алмадым деп ешқашан өзіңізді кінәламаңыз, өйткені сіздің ең ұлы ісіңіз – бұл, мінажат ету. Бұл мінажаттың ақша, ықпал және бедел сияқты нәрселердің қасында аса маңызды емес екенін мойындаумен бірдей. Адамдардың: «Менің сен үшін жасай алатын нәрсем – ол тек мінажат ету», - деген сөздерін жиі естимін. Осыны естігенде, мен: «Ешқашан, еднді менің қолымнан келетін нәрсе – ол тек мінажат ету деп айтпаңыз», деп айқайлап жібергім келеді, өйткені мінажат ету – бұл сіздің қолыңыздан келетін ең үлкен, керемет нәрсе.

Мінажат - біздің күш-жігеріміз бен тырысуымыз арқылы беріледі. Бұл дегеніміз, ол үшін біз өзіміздің жеке мүдделерімізді, тіпті, тәкаппарлығымызды тастап, кішіпейілділікпен мойынсұнып, тізе бүгуге дайын екенімізді көрсетеді. Егер мінажат белгілі бір жағдайға немесе кездейсоқтыққа негізделген болса, онда тұрақты нәтиже күте алмайтын едік. Мінажат - баланың Әкесімен қарым-қатынасына негізделгендіктен, көп нәрсе мінажат ету арқылы жүзеге асады. Пауыл Ғалаттықтарға былай деп хат жолдады: «Енді біз рухани балалары болғандықтан, Құдай Өзінің рухани Ұлының Рухын жүрегімізге дарытты. Сол Рух бізді: «Абба, Әке!» — деп Құдайға сиындырады.» (Ғалаттық. 4:6) Қандай керемет!

Бүгінгі күннің трагедиясы – көптеген адамдар, өздері үшін ұлы күшті әлі де аша алмады, бұл күш – мінажат ету күші. Ол, ерлі-зайыптыларға, басқа ешқандай күшті психолог көрсете алмайтын, керемет көмек көрсете алады. Біз үшін әсіресе қиын кездерде ол түрмелердің есіктерін ашып қана қоймай, бұзылған қатынастарды қалпына келтіріп, тұтқындарға еркіндік бере алады. Алдында айтып кеткен, тұтқынды есіңізге түсіріңізші, оның бой ұсынғыш мінажаты басқа беделді адамдар жасай алмаған нәрсені жасады. Батыл болыңыз және мінажаттың керемет күшін есіңізде сақтаңыз.